cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.324
title: ปัจจัยส่วนประสมทางการตลาดที่ส่งผลต่อการตัดสินใจเลือกผู้ให้บริการขนส่งสินค้าทางเรือไปต่างประเทศของผู้ประกอบการในเขตกรุงเทพมหานครและปริมณฑลประเทศไทย

description: งานวิจัยนี้มีวัตถุประสงค์เพื่อศึกษาถึงปัจจัยส่วนประสมทางการตลาดที่ส่งผลต่อการตัดสินใจเลือกผู้ให้บริการขนส่งสินค้าทางเรือไปต่างประเทศของผู้ประกอบการในเขตกรุงเทพมหานครและปริมณฑลประเทศไทย ซึ่งประกอบด้วยปัจจัยส่วนประสมทางการตลาดทั้ง 7 ปัจจัย ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมทางการตลาด ปัจจัยด้านลักษณะทางกายภาพ ปัจจัยด้านกระบวนการ และปัจจัยด้านบุคลากร กับการตัดสินใจเลือกผู้ให้บริการขนส่งสินค้าทางเรือไปต่างประเทศ การศึกษานี้ใช้ระเบียบวิธีวิจัยแบบผสมผสานประกอบไปด้วยวิธีวิจัยเชิงปริมาณ และ วิธีวิจัยเชิงคุณภาพ โดยวิธีวิจัยเชิงปริมาณใช้เครื่องมือในการวิจัยแบบสอบถามออนไลน์โดยเก็บข้อมูลจากผู้ประกอบการที่ทำการตัดสินใจเลือกใช้ผู้ให้บริการขนส่งสินค้าทางเรือไปต่างประเทศของผู้ประกอบการในเขตกรุงเทพมหานครและปริมณฑลประเทศไทย วิเคราะห์ข้อมูลโดยใช้ค่าความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน การวิเคราะห์ความแปรปรวนทางเดียว และการวิเคราะห์การถดถอยพหุคูณ กลุ่มตัวอย่างเป็นผู้ประกอบการที่มีที่ตั้งอยู่ในเขตกรุงเทพมหานครและปริมณฑลประเทศไทยและมีสถานะดำเนินกิจการอยู่ทั้งสิ้นจำนวน 154 ราย และวิธีวิจัยเชิงคุณภาพ วิเคราะห์ข้อมูลกลุ่มตัวอย่างผ่านการสัมภาษณ์เชิงลึก การวิเคราะห์คำหลัก โดยกลุ่มตัวอย่างเป็นผู้ประกอบการที่มีที่ตั้งอยู่ในเขตกรุงเทพมหานครและปริมณฑลประเทศไทยและมีสถานะดำเนินกิจการอยู่ทั้งสิ้นจำนวน 3 ราย การวิเคราะห์ข้อมูลครั้งนี้เก็บข้อมูลในช่วงเดือน ตุลาคม-พฤศจิกายน 2565ผลการวิจัยพบว่า ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านลักษณะทางกายภาพ ปัจจัยด้านกระบวนการ และปัจจัยด้านบุคลากรมีอิทธิพลต่อการตัดสินใจเลือกผู้ให้บริการขนส่งสินค้าทางเรือไปต่างประเทศของผู้ประกอบการในเขตกรุงเทพมหานครและปริมณฑลประเทศไทย
DOI: 10.14457/tu.the.2022.325
title: ทัศนคติ อิทธิพลทางสังคมและการตัดสินใจซื้อสินค้ามูเตลูประเภทอิเล็กทรอนิกส์ ระหว่างผู้บริโภคที่มีพื้นฐานการศึกษาทางวิทยาศาสตร์และสังคมศาสตร์

description: สืบเนื่องจากสภาวะความไม่แน่นอนอันเกิดจากการแพร่ระบาดของไวรัสโควิค 19 ความผันผวนของธรรมชาติ ปัญหาด้านความเหลื่อมล้ำ และปัญหาทางเศรษฐกิจที่เกิดขึ้นในปัจจุบัน ส่งผลให้ผู้คนเกิดความวิตกกังวล และต้องการที่พึ่งทางใจ ทำให้ธุรกิจที่เกี่ยวข้องกับสินค้าทางความเชื่อหรือที่นิยมเรียกกันว่า “มูเตลู” ได้รับความนิยมมากขึ้น ผนวกกับความก้าวหน้าทางเทคโนโลยีที่ทำให้พฤติกรรมของผู้บริโภคเปลี่ยนไป จึงมีการนำเสนอสินค้ามูเตลูในรูปแบบอิเล็กทรอนิกส์อย่างแพร่หลายงานวิจัยฉบับนี้มีวัตถุประสงค์เพื่อศึกษาและเปรียบเทียบ ทัศนคติ อิทธิพลทางสังคม และการตัดสินใจซื้อสินค้ามูเตลูประเภทอิเล็กทรอนิกส์ของผู้บริโภคที่มีพื้นฐานการศึกษาทางวิทยาศาสตร์ และผู้บริโภคที่มีพื้นฐานการศึกษาทางสังคมศาสตร์ เพื่อเป็นแนวทางในการกำหนดกลยุทธ์ทางการตลาดให้สอดคล้องกับความต้องการของผู้บริโภคได้ดียิ่งขึ้น โดยใช้วิธีการสัมภาษณ์เชิงลึกกับกลุ่มตัวอย่าง 10 คน ได้แก่ กลุ่มผู้บริโภคที่มีพื้นฐานการศึกษาในระดับปริญญาตรีในสาขาทางวิทยาศาสตร์ 5 คน และในสาขาทางสังคมศาสตร์ 5 คน ผลการวิจัยพบว่า ทัศนคติ และอิทธิพลทางสังคมส่งผลต่อการตัดสินใจซื้อสินค้ามูเตลู ประเภทอิเล็กทรอนิกส์ โดยทัศนคติที่ทำให้เกิดความต้องการต่อสินค้าจะสอดคล้องกับความต้องการของแต่ละบุคคล เช่น ต้องการตัวช่วยในการปัดเป่าสิ่งไม่ดีที่อาจเกิดขึ้นในอนาคต หรือต้องการเสริมความเป็นสิริมงคลให้กับชีวิต และจุดเริ่มต้นของความต้องการต่อสินค้าของกลุ่มตัวอย่าง เกิดจากอิทธิพลทางสังคม โดยที่บุคคลรอบข้างมีการบอกเล่าประสบการณ์หลังการใช้งานให้กับกลุ่มตัวอย่างเชื่อและคล้อยตาม นอกจากนี้ยังพบว่าในขั้นตอนการประเมินทางเลือก กลุ่มตัวอย่างจะพิจารณาจากตราสินค้า และส่วนประสมทางการตลาดเป็นหลัก โดยสิ่งที่นำมาพิจารณามากที่สุดคือความเหมาะสมของราคาเมื่อเปรียบเทียบกับสินค้า ภายใต้ความยินดีจ่ายของกลุ่มตัวอย่างแต่ละคน
DOI: 10.14457/tu.the.2022.326
title: การยอมรับเทคโนโลยีและปัจจัยที่มีผลต่อการตัดสินใจเลือกซื้อรถยนต์ไฟฟ้าสัญชาติจีนของผู้บริโภคในกรุงเทพมหานครและปริมณฑลในประเทศไทย

description: ปัจจุบันวิกฤติการณ์โลกร้อนได้สร้างผลกระทบและความเสียหายไปทั่วทุกมุมโลก โดยไม่อาจปฏิเสธได้ว่ารถยนต์เป็นปัจจัยหนึ่งที่ก่อให้เกิดภาวะโลกร้อน ทุกปีจะมีก๊าซคาร์บอนไดออกไซด์เกิดขึ้นราว 3 พันล้านตัน ที่ถูกปล่อยออกมาจากรถยนต์และเข้าไปปกคลุมชั้นบรรยากาศของโลก ด้วยปัจจัยดังกล่าวทำให้มีความต้องการที่จะลดมลภาวะทางอากาศจากทุกภาคส่วน หนึ่งในเครื่องมือที่หลายประเทศเริ่มนำมาใช้ เพื่อลดมลภาวะทางอากาศ คือรถยนต์พลังงานไฟฟ้า 100% ที่ใช้พลังงานสะอาด เป็นมิตรต่อสิ่งแวดล้อมรถยนต์ไฟฟ้าได้รับกระแสตอบรับที่ดีจากคนไทย โดยในปี 2564 มีรถยนต์ไฟฟ้าใหม่สัญชาติจีน อเมริกา ยุโรป และญี่ปุ่น จดทะเบียนรวมกันทั้งสิ้นประมาณ 4,500 คัน เพิ่มขึ้นกว่าปี 2563 ถึง 65% และจากข้อมูลของศูนย์วิจัยกสิกรไทย คาดการณ์ว่า ปี 2565 รถยนต์ไฟฟ้าสัญชาติจีน จะมีโอกาสสร้างส่วนแบ่งตลาดเพิ่มขึ้นเป็น 80% ของยอดขายรวมรถยนต์ไฟฟ้าในประเทศไทยที่คาดว่าจะมีมากกว่า 10,000 คัน หรือเติบโตขึ้นมากกว่า 412% จากปี 2564 จึงเป็นเหตุให้ผู้วิจัยมีความสนใจศึกษาการยอมรับเทคโนโลยีและปัจจัยที่มีผลต่อการตัดสินใจเลือกซื้อรถยนต์ไฟฟ้าสัญชาติจีน ของผู้ที่อาศัยอยู่ในกรุงเทพมหานครและปริมณฑล วัตถุประสงค์ของงานวิจัยคือ เพื่อทำการศึกษาปัจจัยด้านประชากรศาสตร์ ได้แก่ เพศ อายุ ระดับการศึกษา อาชีพ และรายได้เฉลี่ยต่อเดือน ปัจจัยการยอมรับเทคโนโลยี ได้แก่ การรับรู้ประโยชน์จากการใช้เทคโนโลยี, การรับรู้ความง่ายและสิ่งอำนวยความสะดวกในการใช้, อิทธิพลทางสังคม และความกังวล รวมถึง ปัจจัยส่วนประสมทางการตลาดในมุมมองของลูกค้า (4Cs) ได้แก่ ความต้องการของผู้บริโภค, ต้นทุนของผู้บริโภค, ความสะดวกของลูกค้า และการสื่อสาร ที่ส่งผลต่อการตัดสินใจเลือกซื้อรถยนต์ไฟฟ้าสัญชาติจีนของผู้บริโภคในกรุงเทพมหานคร และปริมณฑล เพื่อที่จะหาคำตอบเกี่ยวกับปัจจัยที่ส่งผลต่อการตัดสินใจซื้อรถยนต์ไฟฟ้าสัญชาติจีนของผู้บริโภค โดยผู้วิจัยได้สำรวจข้อมูลผ่านแบบสอบถาม ซึ่งแบบสอบถามที่ผ่านการคัดกรองมีจำนวนทั้งสิ้น 406 ชุดผลการวิจัยพบว่า ปัจจัยด้านประชากรศาสตร์ ด้านอายุที่แตกต่างกันจะมีผลต่อการตัดสินใจเลือกซื้อรถยนต์ไฟฟ้าสัญชาติจีนที่แตกต่างกัน สำหรับปัจจัยด้านการยอมรับเทคโนโลยีและปัจจัยส่วนประสมทางการตลาดในมุมมองของลูกค้า (4Cs) ที่มีผลต่อการตัดสินใจเลือกซื้อรถยนต์ไฟฟ้าสัญชาติจีน โดยเรียงลำดับตามอิทธิพลที่ส่งผลต่อการตัดสินใจเลือกซื้อรถยนต์ไฟฟ้าสัญชาติจีนจากมากไปน้อย ที่ระดับนัยสำคัญ 0.05 ได้แก่ (1) ปัจจัยการรับรู้ประโยชน์การรับรู้ความง่ายและสิ่งอำนวยความสะดวกในการใช้เทคโนโลยี (2) ปัจจัยด้านความคุ้มค่าและความเหมาะสมต่อการใช้งาน (3) ปัจจัยด้านอิทธิพลทางสังคม และ (4) ปัจจัยด้านความกังวล โดยปัจจัยดังกล่าวสามารถอธิบายความแปรปรวนของการตัดสินซื้อได้ร้อยละ 66.4
DOI: 10.14457/tu.the.2022.327
title: แผนธุรกิจผลิตภัณฑ์ธรรมชาติดูแลเส้นผมและหนังศีรษะภายใต้แบรนด์ Organice

description: หนึ่งกิจกรรมสำคัญที่ผู้คนทำกันเป็นประจำทุกวันนั่นก็คือ การดูแลความสะอาดของร่างกาย ไม่ว่าจะเป็นการดูแลความสะอาดของผิวหนังทั่วร่างกาย ช่องปาก ฟัน หรือ หนังศีรษะและเส้นผม โดยเฉพาะในช่วงสถานการณ์การแพร่ระบาดของโรคโควิด-19 (Covid-19) ที่ผ่านมา ผู้คนต่างก็กลับหันมาใส่ใจในเรื่องของสุขภาพกันมากขึ้น พฤติกรรมของคนในปัจจุบันก็เปลี่ยนแปลงไป ให้ความสำคัญกับการเลือกใช้ผลิตภัณฑ์ ผลิตภัณฑ์ธรรมชาติจึงเข้ามามีบทบาทและได้รับความนิยมมากขึ้นทั้งในประเทศไทยเอง และทั่วโลก และในแต่ละปีที่ผ่านมาตลาดความงามไทยมีการเติบโตอย่างต่อเนื่องเฉลี่ย 6-9% รวมถึงตลาดของตลาดผลิตภัณฑ์เส้นผมด้วย บริษัท ออร์แกไนซ์ จำกัด จึงได้ริเริ่มและพัฒนาผลิตภัณฑ์ธรรมชาติดูแลเส้นผมและหนังศีรษะภายใต้แบรนด์ Organice ซึ่งมีจุดเด่นในเรื่องของส่วนผสมที่ทำมาจากสมุนไพรไทย ผ่านการปลูกด้วยวิธีเกษตรอินทรีย์ ปราศจากสารเคมี และยังมีการออกแบบบรรจุภัณฑ์ที่โดดเด่น สวยงาม ทันสมัย ต่างจากผลิตภัณฑ์ธรรมชาติดูแลเส้นผมและหนังศีรษะจากสมุนไพรแบบเดิม ช่วยแก้ปัญหาเกี่ยวกับเส้นผมและหนังศีรษะได้เป็นอย่างดี เหมาะกับทุกสภาพเส้นผม เน้นกลุ่มลูกค้าเป้าหมายเป็นผู้หญิง รายได้ปานกลาง มีอายุระหว่าง 25-40 ปี เป็นกลุ่มคนที่ชื่นชอบผลิตภัณฑ์จากธรรมชาติ ให้ความสำคัญกับการดูแลเอาใส่ใจเกี่ยวกับเรื่องสุขภาพร่างกาย นิยมใช้ผลิตภัณฑ์ที่ปราศจากสารเคมีเจือปน ต้องการผลิตภัณฑ์ที่ดีมาช่วยดูแลและบำรุงเส้นผมและหนังศีรษะจากปัญหาต่างๆ โดยมีช่องทางการจัดจำหน่ายผ่านทั้งช่องทางออนไลน์และออฟไลน์ เพื่อให้ผู้บริโภคเข้าถึงสินค้าได้อย่างกว้างขวาง และมีการวางแผนกลยุทธ์ทางการตลาดเพื่อสร้างการรับรู้แก่กลุ่มผู้บริโภคเป้าหมาย ให้ผู้บริโภคเปิดใจลองใช้ เกิดการซื้อซ้ำ บอกต่อ และเป็นลูกค้าที่จงรักภักดีต่อแบรนด์ในที่สุด และยังมีการวางแผนการดำเนินงานตั้งแต่ขั้นตอนของการจัดตั้งบริษัท ผลิตสินค้าโดยการจ้างโรงงานผลิต (OEM) ที่มีคุณภาพและได้มาตรฐาน ใส่ใจทุกกระบวนการจนกระทั่งส่งสินค้าไปถึงมือของผู้บริโภค บริษัทใช้เงินลงทุนเริ่มแรกจากส่วนของเจ้าของเป็นจำนวน 2,500,000 บาท และศึกษาวิเคราะห์ความเป็นไปได้ของธุรกิจ พบว่าในสถานการณ์ปกติ บริษัทมีมูลค่าปัจจุบันสุทธิของโครงการ (NPV) เป็นบวกอยู่ที่ 3,021,685 บาท และมีอัตราผลตอบแทนที่คาดว่าจะได้รับ (IRR) เท่ากับ 124.57 % ซึ่งมากกว่าต้นทุนทางการเงินถัวเฉลี่ยถ่วงน้ำหนักของธุรกิจ (WACC) ที่มีค่าเท่ากับ 15% และมีระยะเวลาการคืนทุนของธุรกิจเท่ากับ 1 ปี 4 เดือน แสดงให้เห็นว่าธุรกิจมีแนวโน้มการเติบโตที่ดี สามารถสร้างรายได้และผลกำไรที่ดีให้แก่ผู้ถือหุ้นอย่างต่อเนื่อง ธุรกิจสามารถประสบความสำเร็จและเติบโตได้อย่างยั่งยืน
DOI: 10.14457/tu.the.2022.328
title: แผนธุรกิจ Shade of Green Resort

description: อุตสาหกรรมการท่องเที่ยวถือเป็นภาคส่วนที่มีความสำคัญต่อการเติบโตทางเศรษฐกิจของประเทศไทย สำหรับภาพรวมสถานการณ์การท่องเที่ยวตลาดในประเทศปี 2565 พบว่าสถานการณ์ท่องเที่ยวเติบโตดีขึ้นอย่างเห็นได้ชัดเมื่อเทียบกับช่วงเวลาเดียวกันของปีที่ผ่านมา ธุรกิจที่พักมีอัตราการเข้าพักเพิ่มขึ้น จำนวนนักท่องเที่ยวทยอยฟื้นตัวดีขึ้น จากการแพร่ระบาดของเชื้อไวรัสโคโรนา 2019 (Covid-19) ส่งผลให้พฤติกรรมการท่องเที่ยวของนักท่องเที่ยวชาวไทยที่เปลี่ยนแปลงไป โดยจะนิยมเดินทางท่องเที่ยวในประเทศเป็นอันดับแรก เดินทางท่องเที่ยวระยะใกล้สามารถเดินทางด้วยรถยนต์ส่วนตัว และเดินทางท่องเที่ยวในแหล่งท่องเที่ยวธรรมชาติ แหล่องท่องเที่ยวที่มีประเพณี วัฒนธรรม และแหล่งท่องเที่ยวแบบวิถีชีวิตชุมชน จากข้อมูลดังกล่าว ทำให้มองเห็นโอกาสในการขยายบ้านพักเพิ่มเติมของ Shade of Green Resort ที่ตั้งอยู่ในหมู่บ้านห้วยน้ำใส ตำบลสวนผึ้ง อำเภอสวนผึ้ง จังหวัดราชบุรี ซึ่งเป็นจังหวัดที่นักท่องเที่ยวนิยมไปกันมาก เพราะเป็นเมืองที่มีความหลากหลายในการท่องเที่ยว และตั้งอยู่ไม่ไกลจากกรุงเทพฯ ทำให้สะดวกเรื่องการเดินทาง โดย Shade of Green Resort เป็นบ้านพักสไตล์ Villa ตั้งอยู่ท่ามกลางธรรมชาติที่ถูกโอบล้อมไปด้วยภูเขาและลำธารน้ำตก เหมาะสมสำหรับผู้ที่ต้องการมาพักผ่อนที่มีความสงบและใกล้ชิดธรรมชาติ นอกจากนี้ภายในหมู่บ้านที่รีสอร์ทตั้งอยู่ ยังมีกิจกรรมสัมผัสวิถีชุมชนของชาวมอญ อาทิ วัฒนธรรมตักบาตรของชาวมอญ และตลาดขายของชาวมอญ เพื่อให้นักท่องเที่ยวได้สัมผัสและเรียนรู้วัฒนธรรมของชาวมอญผ่านประสบการณ์จริงแผนธุรกิจ Shade of Green Resort ครอบคลุมการวิเคราะห์ภาพรวมและแนวโน้มของธุรกิจโรงแรมและที่พัก รวมทั้งการศึกษข้อมูลของกลุ่มเป้าหมายให้ทราบถึงความต้องการที่แท้จริงของลูกค้า เพื่อนำมาใช้ในการวางแผนกลยุทธ์ในด้านต่างๆ ไม่ว่าจะเป็นด้านองค์กร การตลาด การดำเนินงาน การจัดการทรัพยากรบุคคล และการเงิน ซึ่งครอบคลุมทุกด้านเพื่อความได้เปรียบทางการแข่งขันและการนำไปวิเคราะห์ความเป็นไปได้ของธุรกิจจากการวิเคราะห์ความเป็นไปได้ของธุรกิจและการวางแผนทางการเงิน Shade of Green Resort จะต้องใช้เงินลงทุนโดยประมาณการในการขยายบ้านพักเพิ่มเติมอยู่ที่ 3,660,000 บาท โดยมีสัดส่วนของแหล่งเงินทุนจากส่วนของเจ้าของต่อเงินกู้ยืมจากธนาคาร เท่ากับ 1 : 1 มีต้นทุนของเงินทุนถัวเฉลี่ยถ่วงน้ำหนัก (WACC) 7.01% จากการวิเคราะห์ผลตอบแทนทางการเงินภายใต้สถานการณ์ปกติ (Base Case) พบว่า มูลค่าปัจจุบันสุทธิของกิจการ (NPV) เท่ากับ 2,828,167.05 บาท และอัตราผลตอบแทนภายในโครงการ (IRR) เท่ากับ 29.62% ซึ่งมากกว่าต้นทุนของเงินทุนถัวเฉลี่ยถ่วงน้ำหนัด (WACC = 7.01%) รวมทั้งมีระยะเวลาคืนทุนเท่ากับ 3 ปี 3 เดือน เร็วกว่าเป้าหมายของกิจการที่ตั้งไว้ว่าจะคืนทุนไม่เกิน 5 ปี ดังนั้นจึงสรุปได้ว่า แผนธุรกิจ Shade of Green Resort เป็นโครงการที่น่าสนใจและคุ้มค่าต่อการลงทุน
DOI: 10.14457/tu.the.2022.329
title: แผนธุรกิจขนมโปรตีนอบกรอบ Heelp

description: พฤติกรรมของผู้บริโภคในปัจจุบันมีการเปลี่ยนแปลงอย่างเห็นได้ชัด เนื่องจากการระบาดของโรคโควิด-19 ที่ไม่คาดฝันมีผู้เสียชีวิตในโลกจำนวนมาก การบริโภคเป็นปัจจัยสำคัญที่ปัจจุบันทุกคนให้ความสำคัญเลือกที่จะบริโภคของอร่อยและมีประโยชน์กับร่างกาย เป็นเทรนด์ที่ได้รับความนิยมไปทั่วโลก ดังที่สะท้อนจากการคาดหมายการเติบโตของตลาดโปรตีนทางเลือกจะเพิ่มขึ้นจาก 21.1% ในปี 2020 เป็น 40.6% ในปี 2025 อีกทั้งยังมีการเพิ่มขึ้นของกลุ่มคนที่หลีกเลี่ยงการบริโภคเนื้อสัตว์จากปัจจัยเรื่องสุขภาพ และการเห็นความสำคัญของสิ่งแวดล้อม จึงยิ่งเป็นโอกาสของผู้ประกอบการที่จะดึงดูดผู้บริโภคในเทรนด์ให้มาเป็นลูกค้าจากเหตุผลข้างต้น จึงเป็นที่มาของผลิตภัณฑ์ขนมโปรตีนอบกรอบ Heelp ที่ให้ความสำคัญกับการใช้ส่วนผสมจากธรรมชาติ ปราศจากผงชูรส มีโปรตีนและไฟเบอร์สูง เหมาะสำหรับกลุ่มลูกค้าที่ชอบในการออกกำลังกาย ใส่ใจในรูปร่างและสุขภาพของตัวเอง รวมถึงสะท้อนไปยังผู้บริโภคที่เลือกบริโภคสินค้าของเราว่าเป็นการช่วยเหลือสิ่งแวดล้อม สนับสนุนการอยู่อย่างยั่งยืนในระยะยาว โดยขนมโปรตีนอบกรอบ Heelp นั้น มีปริมาณไฟเบอร์ที่สูงที่สุดในตลาดปัจจุบันเมื่อเปรียบเทียบกับคู่แข่ง และมีคุณประโยชน์ที่ลูกค้ามองหา อีกทั้งผู้ประกอบการยังมีความรู้และประสบการณ์ที่ยาวนานในตลาดขนมในประเทศไทยมามากกว่า 10 ปี ซึ่งก็เป็นข้อได้เปรียบในการแข่งขันที่ชัดเจนกลยุทธ์ทางการตลาดของ Heelp มีการใช้ส่วนประสมทางการตลาดด้านผลิตภัณฑ์ เน้นเรื่องรสชาติความอร่อย คุณประโยชน์ที่ครบถ้วน ความหลากหลายของรสชาติ และบรรจุภัณฑ์ที่สวยงามน่าซื้อ ด้านกลยุทธ์ด้านราคาเลือกใช้ Value-based pricing ทำให้สินค้ามีมูลค่าในใจลูกค้าและรู้สึกถึงความคุ้มค่าด้วยราคาจำหน่ายที่ซองละ 59บาท ซึ่งอยู่ในเกณฑ์ที่ผู้บริโภคคิดว่าเหมาะสมกับการเลือกซื้อ ขณะเดียวกันด้านช่องทางการจัดจำหน่ายหลักเมื่อเริ่มวางจำหน่ายอย่าง ร้านสินค้าเพื่อสุขภาพ และช่องทางออนไลน์อื่น ก็เป็นช่องทางที่ผู้บริโภคกลุ่มเป้าหมายเข้าถึงได้ง่ายสะดวก ในด้านการส่งเสริมการขาย มีการเลือกใช้ IMC และ Digital marketing ผ่านช่องทางออนไลน์ และ ผ่านทาง influencer และช่องทางออฟไลน์ ผ่านทางการออกบูธ เพื่อเป็นการสร้างการจดจำในฐานะแบรนด์ขนมขบเคี้ยวเพื่อสุขภาพ และประชาสัมพันธ์ถึงประโยชน์ของสินค้า รวมถึงในแง่การสร้างความสัมพันธ์ CRM กับลูกค้าเดิมเพื่อให้เกิดการซื้อซ้ำ โดยแบรนด์ Heelp มี Brand DNA “โปรตีนพืช เพิ่มความมั่นใจ ของคนรักตัวเอง” ที่สกัดมาจากการเก็บข้อมูลผู้บริโภคให้เป็น roadmap เพื่อเป็นกรอบในการทำการตลาดให้ตรงใจกับกลุ่มลูกค้า และทางบริษัทได้วางแผนการตลาดระยะยาวเป็นการออกสินค้ารสชาติใหม่ ๆ เพิ่มเติม มีการขยายฐานลูกค้าไปต่างประเทศ และขยายไลน์สินค้าเพื่อสุขภาพชนิดอื่นเพิ่มเติมด้านการปฏิบัติการทาง Heelp เลือกใช้บริษัทรับจ้างผลิต OEM ซึ่งเป็นบริษัทผู้ผลิตขนมที่ได้รับการรับรองมาตรฐานระดับโลก ควบคู่กับการควบคุมคุณภาพจากผู้จัดการฝ่ายวิจัยและพัฒนาสินค้าของทางบริษัท โดยมีการเจรจาควบคุมต้นทุนสินค้าพร้อมบรรจุภัณฑ์และการขนส่งอยู่ที่ 50%ของราคาขายด้านการเงิน ขณะเริ่มต้นใช้ส่วนของเจ้าของ 100% เงินลงทุนจากหุ้นส่วนทั้งสามท่านมูลค่า 1,000,000 บาท โดยบริษัทได้มีการประมาณการยอดขายภายใน 5 ปี และอัตราการเติบโตที่ 5% ในปีที่ 2 – ปีที่ 3 และ 8% ต่อเนื่องตั้งแต่ปีที่ 4 – ปีที่ 5 โดยแผนธุรกิจนี้มี IRR 24.11% ซึ่งมากกว่าค่า WACC ที่ 22.48% และมีระยะเวลาในการคืนทุนเพียง 40 เดือนเท่านั้น จึงทำให้แผนธุรกิจนี้มีความน่าลงทุนเป็นอย่างยิ่ง
DOI: 10.14457/tu.the.2022.330
title: ปัจจัยแรงจูงใจที่ไม่ใช่ตัวเงินที่ส่งผลต่อความผูกพันของพนักงานของกิจการค้าปลีกรายใหญ่ในธุรกิจอีคอมเมิร์ซ

description: การศึกษาวิจัยเรื่องอิทธิพลของปัจจัยแรงจูงใจที่ไม่ใช่ตัวเงินที่ส่งผลต่อความผูกพันของพนักงานของกิจการค้าปลีกรายใหญ่ ในธุรกิจอีคอมเมิร์ซ มีวัตถุประสงค์เพื่อศึกษา 1. เพื่อศึกษาระดับปัจจัยที่ไม่ใช่ตัวเงินด้านงาน 2. เพื่อศึกษาระดับปัจจัยที่ไม่ใช่ตัวเงินด้านองค์กร 3. เพื่อศึกษาอิทธิพลปัจจัยที่ไม่ใช่ตัวเงินเงินด้านงานแต่ละด้าน ที่ส่งผลต่อความผูกพันของพนักงาน ในธุรกิจอีคอมเมิร์ซแห่งหนึ่ง และ 4. เพื่อศึกษาอิทธิพลปัจจัยที่ไม่ใช่ตัวเงินเงินด้านองค์กรแต่ละด้านที่ส่งผลต่อความผูกพันของพนักงาน ในธุรกิจอีคอมเมิร์ซแห่งหนึ่งด้วยการเชิงปริมาณ (Quantitative Research)ประชากร ในกลุ่มตัวอย่างที่สนใจคือ คือ พนักงานของกิจการค้าปลีกรายใหญ่ ในธุรกิจอีคอมเมิร์ซแห่งหนึ่ง จำนวน 400 คน โดยใช้เครื่องมือเป็นแบบสอบถาม ในการเก็บข้อมูลเชิงปริมาณและวิเคราะห์ผลด้วยโปรแกรม ทางสถิติSPSS ผลการศึกษา พบว่า พบว่าผู้ตอบแบบสอบถามมีระดับปัจจัยแรงจูงใจที่ไม่ใช่ตัวเงินของพนักงานโดยรวมอยู่ในคะแนนระดับสูง เมื่อพิจารณาปัจจัยแรงจูงใจที่ไม่ใช่ตัวเงินของพนักงานเป็นรายด้าน พบว่าผู้ตอบแบบสอบถามมีปัจจัยแรงจูงใจที่ไม่ใช่ตัวเงินระดับด้าน ในด้านความอยู่ดีมีสุขด้านจิตใจ รองลงมาคือความอยู่ดีมีสุขทางสภาพแวดล้อม ด้านข้อมูลย้อนกลับที่เหมาะสม ด้านการทำงานที่มีคุณค่า ด้านความมีอิสระ ด้านความสมดุลของงานที่ได้รับมอบหมาย และด้านความหลากหลายของงานใน ตามลำดับ และปัจจัยแรงจูงใจที่ไม่ใช่ตัวเงินระดับด้านองค์กร รองลงมาคือด้านความยุติธรรมเชิงกระบวนการ ด้านการเจริญเติบโตในงาน ด้านความยุติธรรมด้านผลตอบแทนด้านความคาดหวังต่อผลการปฏิบัติงาน ด้านการให้ความร่วมมือ และด้านความอยู่ดีมีสุขด้านอาชีพการงาน ตามลำดับ ในส่วนของระดับความผูกพันต่อองค์การโดยรวมอยู่ที่คะแนนระดับสูง เมื่อพิจารณาระดับความผูกพันต่อองค์การเป็นรายด้าน อันดับแรก คือ การกล่าวถึงองค์กรในทางที่ดีมีรองลงมาคือการคงอยู่ในองค์กร และ การช่วยเหลือและสนับสนุนองค์กร ตามลำดับ โดยมีอิทธิพลของปัจจัยแรงจูงใจที่ไม่ใช่ตัวเงินที่ส่งผลต่อความผูกพันของกิจการค้าปลีกรายใหญ่ ในธุรกิจอีคอมเมิร์ซ โดยปัจจัยแรงจูงใจที่ไม่ใช่ตัวเงินด้านงาน คือ ความมีอิสระ ความหลากหลายของงาน และความอยู่ดีมีสุขทางสภาพแวดล้อม ปัจจัยแรงจูงใจที่ไม่ใช่ตัวเงินด้านองค์กร คือ การให้ความร่วมมือ ความคาดหวังต่อผลการปฏิบัติงาน การเจริญเติบโตในงาน ความยุติธรรมเชิงกระบวนการ และ ความยุติธรรมด้านผลตอบแทน อย่างมีนัยสำคัญทางสติติที่ระดับ .05 แต่ปัจจัยแรงจูงใจที่ไม่ใช่ตัวเงินด้านอื่น ๆ ไม่ส่งผลต่อความผูกพันของกิจการค้าปลีกรายใหญ่ ในธุรกิจอีคอมเมิร์ซ
DOI: 10.14457/tu.the.2022.331
title: ปัจจัยค้ำจุนที่ส่งผลต่อความพึงพอใจในการทำงานของพนักงานที่ปฏิบัติงานบนแท่นขุดเจาะน้ำมันนอกชายฝั่งด้านงานสํารวจปิโตรเลียมของบริษัทเอกชนต่างชาติแห่งหนึ่ง ในจังหวัดกรุงเทพมหานคร

description: ในปัจจุบันของบริษัทด้านงานสำรวจและผลิตปิโตรเลียม ที่ดำเนินธุรกิจเกี่ยวกับน้ำมันและก๊าซ โดยเป็นผู้ดำเนินการสำรวจ ตรวจสอบ ซ่อมแซม และบำรุงรักษาแท่นขุดเจาะการผลิตน้ำมันนอกชายฝั่งและบนบก มีการแข่งขันค่อนข้างสูงทั้งภายในและภายนอกองค์กร ไม่ว่าจะเป็นการแข่งขันในเรื่องของ การย้ายงาน การแข่งขันด้านค่าแรง สวัสดิการ และวิชาชีพเฉพาะ รวมถึงค่าความเสี่ยงในการปฏิบัติงาน โดยผลกระทบจากเกิดการแข่งขันที่สูงขึ้นทำให้องค์กรต้องมุ่งเน้นในเรื่องของการสร้างความพึงพอใจในการทำงาน โดยผู้วิจัยทำการศึกษาปัจจัยที่จะสร้างความพึงพอใจในการทำงานของพนักงานที่เป็นตัวกระตุ้นและส่งเสริมให้พนักงานเกิดความผูกพันต่อองค์กรและยังคงทำงานกับองค์กรต่อไป เพื่อรักษาบุคลากรให้คงอยู่กับองค์กรและเพิ่มประสิทธิภาพในการทำงานของบุคลากรให้มีประสิทธิภาพยิ่งขึ้นการศึกษานี้ใช้ระเบียบวิธีวิจัยเชิงปริมาณ เครื่องมือที่ใช้ในการวิจัยเป็นแบบสอบถามโดยเก็บข้อมูลจากพนักงานที่ปฏิบัติงานบนแท่นขุดเจาะน้ำมันนอกชายฝั่ง ด้านงานสำรวจปิโตรเลียมของบริษัทเอกชนต่างชาติแห่งหนึ่ง ในจังหวัดกรุงเทพมหานคร วิเคราะห์ข้อมูลโดยใช้ค่าความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน การวิเคราะห์ความแปรปรวน และการวิเคราะห์การถดถอยพหุคูณ ผลการวิจัยพบว่า ปัจจัยค้ำจุนที่ส่งผลต่อประสิทธิภาพในการปฏิบัติงานของพนักงานที่ปฏิบัติงานบนแท่นขุดเจาะน้ำมันนอกชายฝั่งฯ ด้านงานสำรวจปิโตรเลียม ของบริษัทเอกชนต่างชาติแห่งหนึ่ง ในจังหวัดกรุงเทพมหานคร มี 4 ด้าน ได้แก่ ปัจจัยค้ำจุนด้านความสมดุลระหว่างชีวิตและการทำงาน ปัจจัยค้ำจุนด้านสภาพแวดล้อมทางกายภาพในการทำงาน ปัจจัยค้ำจุนด้านนโยบายและการบริหารงาน และ ปัจจัยค้ำจุนด้านความมั่นคงในการทำงาน
DOI: 10.5281/zenodo.8105603
title: 16807 thoracolumbar osteo-ligamentous spine virtual FE input files (part-12: model 11291 to 12291)

description: <em><strong>16807 thoracolumbar osteo-ligamentous spine virtual FE input files (part-12: model 11291 to 12291)</strong></em> 16807 FE input files representing thoracolumbar spine hexahedral models, including point coordinates. To reduce the size of shared virtual finite element (FE) models, only point coordinates are shared here. The mean FE input file "Mean_Model (Template).inp" is also shared, which includes point coordinates, mesh connectivity IDs, and element sets. To generate virtual FE input files for any of the 16807 models, the corresponding shared point coordinates can be replaced into the mean FE input file (Mean_Model (Template).inp). Mesh connectivity IDs, and element sets are the same in all of FE input files. Mean FE input file includes vertebras and IVDs hexahedral meshes; pelvis, sacrum, and the femoral head triangulated meshes; and ligaments. Each point coordinate file is almost 39MB. An excel file: "Descriptive_List (16807_FE_virtual_models).xlsx" reporting measured spinopelvic parameters for 16807 virtual FE hexahedral models. The Excel file includes measured spinopelvic parameters (PI, PT, SS, LL, LL-PI, GT, RPV, RLL, LDI, RSA, TPA, and scoliosis cobb angle), GAP and IVD centric thickness for FE virtual cohort. Model ID in the excel file is correspondent to the model’s name. One video file: "how_to_replace_point_coordinates.mp4". It shows how you can replace point coordinates here to the mean FE input file "Mean_Model (Template).inp" in order to generate specific FE input file. <em><strong>Notes:</strong></em> 1- Model number in "Descriptive_List (16807_FE_virtual_models).xlsx" is correspondent to the same model number in the 16807 stereolithography (stl) files (.stl extension) representing the virtual thoracolumbar spine triangulated meshes (DOI: 10.5281/zenodo.7715658; stl.part01.rar to stl.part09.rar). 2-These point coordinates are sampled by combining the first 5 shape modes of the morphed-mesh statistical shape model in which each shape mode is discretized into 7 standard deviations: -3, -2, -1, 0, 1, 2, 3. 3- Generated FE inp files can be opened by Abaqus 2019 and later. Any other FE software which supports .inp extension also can open the files. <em><strong>Developed by: </strong></em>Morteza Rasouligandomani (Ph.D. student in biomedical engineering, Pompeu Fabra university, BCN Med-Tech group, DTIC department, Barcelona, Spain). Email contact: morteza.rasouli@upf.edu
description: All the data are protected by UPF. Intellectual property of these data is UPF.
DOI: 10.5281/zenodo.8105602
title: 16807 thoracolumbar osteo-ligamentous spine virtual FE input files (part-12: model 11291 to 12291)

description: <em><strong>16807 thoracolumbar osteo-ligamentous spine virtual FE input files (part-12: model 11291 to 12291)</strong></em> 16807 FE input files representing thoracolumbar spine hexahedral models, including point coordinates. To reduce the size of shared virtual finite element (FE) models, only point coordinates are shared here. The mean FE input file "Mean_Model (Template).inp" is also shared, which includes point coordinates, mesh connectivity IDs, and element sets. To generate virtual FE input files for any of the 16807 models, the corresponding shared point coordinates can be replaced into the mean FE input file (Mean_Model (Template).inp). Mesh connectivity IDs, and element sets are the same in all of FE input files. Mean FE input file includes vertebras and IVDs hexahedral meshes; pelvis, sacrum, and the femoral head triangulated meshes; and ligaments. Each point coordinate file is almost 39MB. An excel file: "Descriptive_List (16807_FE_virtual_models).xlsx" reporting measured spinopelvic parameters for 16807 virtual FE hexahedral models. The Excel file includes measured spinopelvic parameters (PI, PT, SS, LL, LL-PI, GT, RPV, RLL, LDI, RSA, TPA, and scoliosis cobb angle), GAP and IVD centric thickness for FE virtual cohort. Model ID in the excel file is correspondent to the model’s name. One video file: "how_to_replace_point_coordinates.mp4". It shows how you can replace point coordinates here to the mean FE input file "Mean_Model (Template).inp" in order to generate specific FE input file. <em><strong>Notes:</strong></em> 1- Model number in "Descriptive_List (16807_FE_virtual_models).xlsx" is correspondent to the same model number in the 16807 stereolithography (stl) files (.stl extension) representing the virtual thoracolumbar spine triangulated meshes (DOI: 10.5281/zenodo.7715658; stl.part01.rar to stl.part09.rar). 2-These point coordinates are sampled by combining the first 5 shape modes of the morphed-mesh statistical shape model in which each shape mode is discretized into 7 standard deviations: -3, -2, -1, 0, 1, 2, 3. 3- Generated FE inp files can be opened by Abaqus 2019 and later. Any other FE software which supports .inp extension also can open the files. <em><strong>Developed by: </strong></em>Morteza Rasouligandomani (Ph.D. student in biomedical engineering, Pompeu Fabra university, BCN Med-Tech group, DTIC department, Barcelona, Spain). Email contact: morteza.rasouli@upf.edu
description: All the data are protected by UPF. Intellectual property of these data is UPF.